钦定古今图书集成/明伦汇编/官常典/第092卷 > 建国章靖公克继
## 钦定古今图书集成/明伦汇编/官常典/第092卷 > 建国章靖公克继

按《宋史魏王传》：魏悼王廷美长子高密慈惠王德恭，
德恭长子循国公承庆。承庆子克继，善楷书，尤工篆
隶。宗正荐之，仁宗亲临试，及令临蔡邕古文法，写《论
语》《诗》《书》，复诏与士朝分隶石经。帝曰：“李阳冰唐室之
秀，今克继朕之阳冰也。”训子弟力学，一门登儒科者
十有二人。尝进所集《广韵》《字源》，帝称善，藏之秘阁。元
祐五年，以定武军节度观察留后卒，赠开府仪同三
司、建国公，谥章靖。